ทุนสำรองประเทศลด2,400 ล้านดอลลาร์
ธปท.เผยทุนสำรองประเทศลดลง 2,400 ล้านบาท อยู่ที่ระดับ 1.726 แสนล้านเหรียญสหรัฐฯ
1 มิ.ย. 2555

ธปท.เผยทุนสำรองประเทศลดลง 2,400 ล้านบาท อยู่ที่ระดับ 1.726 แสนล้านเหรียญสหรัฐฯ 
ธนาคารแห่งประเทศไทย(ธปท.) รายงานฐานะเงินสำรองระหว่างประเทศ ณ วันที่ 25พ.ค.ปีนี้ ว่า อยู่ที่ระดับ 1.726 แสนล้านเหรียญสหรัฐฯ หรือประมาณ 5.465 ล้านล้านบาท ลดลง 2,400 ล้านเหรียญสหรัฐฯ หรือประมาณ 7.63 หมื่นล้านบาท หากคิดอัตราแลกเปลี่ยนปัจจุบันที่ระดับ 31.80 บาทต่อเหรียญสหรัฐฯ จากสัปดาห์ก่อนหน้าอยู่ที่ระดับ 1.750 แสนล้านเหรียญสหรัฐฯ หรือประมาณ 5.500 ล้านล้านบาท
ขณะที่ ฐานะซื้อเงินตราต่างประเทศล่วงหน้าสุทธิ(Forward) อยู่ที่ระดับ 3.18 หมื่นล้านเหรียญสหรัฐฯ เพิ่มขึ้น 600 ล้านเหรียญสหรัฐฯ จากสัปดาห์ก่อนหน้าที่ 3.12 หมื่นล้านเหรียญสหรัฐฯ ส่งผลให้ทุนสำรองสุทธิระหว่างประเทศของไทยในปัจจุบัน ซึ่งรวมทุนสำรองและ Forward แล้วอยู่ที่ระดับ 2.044 แสนล้านเหรียญสหรัฐฯ 
ทั้งนี้ คาดว่าทุนสำรองที่ลดลงส่วนหนึ่งเป็นผลจาก ธปท.ลดการเข้าแทรแซงค่าเงินบาท โดยการเข้าซื้อเงินเหรียญหสรัฐฯเข้าสะสมในทุนสำรองทันทีลง เนื่องจากค่าเงินบาทอ่อนค่าลงอย่างต่อเนื่องสนับสนุนการค้าการส่งออกของภาคธุรกิจอยู่แล้ว  และอีกส่วนหนึ่งนาจะเป็นเพราะธปท.มีการทยอยขายเงินเหรียญสหรัฐฯออกมาตามกระแสข่าวก่อนหน้านี้ เพื่อลดภาระค่าใช้จ่ายในการดำเนินการ